Walter Andreas Schwarz

Walter Andreas Schwarz (twieled fit-2 ta' Ġunju 1913 – miet fl-1 ta' April 1992) kien kantant, kittieb mużikali, rumanzier, kabarettist, awtur tar-radjudrammi u traduttur Ġermaniż.

 Bijografija 

Schwarz twieled f'Aschersleben. Fl-1956, hu kkompeta bil-kompożizzjoni tiegħu stess "Im Wartesaal zum großen Glück" fil-finali nazzjonali Ġermaniża għall-Festival tal-Eurovision u rebaħ. Flimkien ma' Freddy Quinn, b'hekk sar l-ewwel parteċipant għall-Ġermanja f'din il-kompetizzjoni. Il-pożizzjoni finali tiegħu fis-serata internazzjonali mhix magħrufha, minkejja li xi għajdut isostnu li kien spiċċa fit-tieni post.OGAE Germany - Der Fanclub zum Eurovision Song Contest (Ġermaniż) Il-kanzunetta ġiet pubblikata bħala singlu imma kummerċjalment, ma tantx kienet ta' suċċess. Rekords oħra popolari ma ġwx ippublikati. Hu imbagħad sar awtur tan-novelli ta' suċċess u speċjalment fir-radjudrammi. Fl-1985, hu deher — flimkien ma' rappreżentati veterani oħra Ġermaniżi — fl-att tal-intervall tal-finali nazzjonali Ġermaniża, fejn kantaw siltiet mill-parteċipazzjonijiet kollha tal-Ġermanja fil-Eurovision sa dik is-sena. Għal diversi snin hu għex f'Londra qabel ma mar lura lejn il-Ġermanja. Hu miet f'April 1992 f'Heidelberg.

 Xogħlijiet 
 Novelli 

 Die Frucht der Ungesetzlichkeit (1982)
 Der Bürger Karl Marx aus Trier (1983)

 Radjudrammi 

 Der Untertan (1965)
 Anna Karenina (1967)
 Don Quijote (1964)
 Jud Süß (1986)
 The Hitchhiker's Guide to the Galaxy (1990-1991)

 Referenzi 

 Ħoloq esterni 

Kategorija:Twieldu fl-1913
Kategorija:Mietu fl-1992
Kategorija:Mużiċisti Ġermaniżi
Kategorija:Rumanzieri Ġermaniżi
Kategorija:Kantanti Ġermaniżi
Kategorija:Kontestanti fil-Festival tal-Eurovision